Komisijos reglamentas (EB) Nr. 1454/2000
2000 m. liepos 3 d.
iš dalies keičiantis Reglamentą (EB) Nr. 2316/1999 dėl regioninių bazinių plotų, taikytinų pagal tam tikrų lauko kultūrų augintojų paramos sistemą, nustatytą Tarybos reglamentu (EB) Nr. 1251/1999
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo [1] su pakeitimais, padarytais Reglamentu (EB) Nr. 2704/1999 [2], ypač į jo 9 straipsnį,
kadangi:
(1) Komisijos reglamente (EB) Nr. 2316/1999 [3] yra nustatyti regioniniai baziniai plotai, taikytini pagal paramos tam tikrų pasėlių augintojams sistemą.
(2) Remiantis 1994 m. balandžio 26 d. Tarybos reglamentu (EB) Nr. 1017/94 dėl šiuo metu Portugalijoje lauko kultūromis apsėtos žemės pavertimo ekstensyviajai gyvulininkystei skirta žeme [4] su paskutiniais pakeitimais, padarytais Reglamentu (EB) Nr. 1461/95 [5], yra pateiktos paraiškos 6884 hektarams konvertuoti. Todėl bazinis plotas turėtų būti pakeistas.
(3) Po to, kai paraišką pateikė Nyderlandai, remiantis šios valstybės regioniniu planu, reikėtų nustatyti naujus bazinius plotus, tačiau nekeisti bendro bazinio ploto.
(4) Todėl reikėtų iš dalies pakeisti Reglamentą (EB) Nr. 2316/1999.
(5) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2316/1999 VI priede prie "Portugalijos" ir "Nyderlandų" nurodyti baziniai plotai keičiami šio reglamento priede nurodytais baziniais plotais.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 3 d.